Vysoký krvný tlak
Poslednú dobu ráno použití160mgValsacoru a1/25mgNebiletu,ccapohodine mivyskociTKnad160/90...a musím užiť Tensiomin+lexaurin a magnezium.Potom sa tlak ustali.Je to normalne ak sa to deje denne?Ďakujem
Dobrý deň,
ďakujeme za Vašu otázku.
Pokiaľ po pravidelnej liečbe pozorujete opakovane namerané vysoké hodnoty krvného tlaku, pravdepodobne nie je aktuálne vhodne nastavená liečba, alebo nastala zmena zdravotného stavu. Pri pravidelnom užívaní Tensiominu a Lexuarinu kvôli nedostatočne kompenzovanému krvnému tlaku je potrebné čo najskôr podstúpiť lekárske vyšetrenie, aby sa určil ďalší liečebný postup. Pravidelné užívanie magnézia však môže byť prínosné. Taktiež je dôležitý dostatok spánku, zdravá vyvážená strava, pohyb, pri nadváhe zníženie hmotnosti, obmedzenie fajčenia, príjmu kofeínu a alkoholu. Antihypertenzívne pôsobí aj cesnak, či niektoré byliny (hloh, imelo).
Prajem skorú úľavu od ťažkostí.
S pozdravom
PharmDr. Veronika Kiabová